# **DECIZIA ETAPEI DE ÎNCADRARE**

Ca urmare a solicitării de emitere a acordului de mediu adresate de **Comuna Meseșenii de Jos,** cu sediul în Meseșenii de Jos, nr. 41, com. Meseșenii de Jos, jud. Sălaj, înregistrată la APM Sălaj cu nr. 4384/02.06.2022, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 23.03.2023, că proiectul: ***Înființarea rețea inteligentă de distribuție a gazelor naturale în comuna Meseșenii de Jos, județul Sălaj***, propus a fi amplasat în județul Sălaj, comuna Meseșenii de Jos, intra- și extravilan.

***nu se supune evaluării impactului asupra mediului şi nu se supune evaluării impactului asupra corpurilor de apă.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct. 10 lit. b) și i);

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul online Monitorul de Sălaj, afişare şi înregistrare anunţ la sediul Primăriei Comunei Meseșenii de Jos, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea şi concepţia întregului proiect:***

- prin proiect se propun următoarele:

~ racord la conducta de înaltă presiune Ø 10”, în zona Zalău II –CET Zalău, Pn 25 bar, aparținând Sistemului Național de Transport Transgaz, cf. Avizului de principiu nr. 27940/20.05.2020. Coordonate stereo 70 ale punctului de racord la conducta de înaltă presiune : X(E) =350976; Y(N) =636132. Conducta de racordare se va realiza din PEID, Pn 25 bar, Dn 150 mm;

 ~ modul de reglare a presiunii și măsurare a gazelor naturale SRMP, Pn 25 bar, cu o capacitate tehnologică de 3548 Smc/h, care se va amplasa pe un teren împrejmuit în suprafață S=500mp, necesar pentru reducerea presiunii, de la regimul de înaltă presiune, la regimul de presiune medie;

~ rețea de distribuţie gaze naturale de presiune medie, în montaj subteran la o adâncime de minim 0,9 m de suprafaţa solului, pe o lungimea totală Ltotal=61606 m, care se va realiza pe trama străzilor din localitățile: Meseșenii de Jos, Meseșenii de Sus, Aghireș și Fetindia din com. Meseșenii de Jos, prin conducte: PEID PE100, SDR11, Pn 16 bar, De 160 mm, în lungime L= 4596 m; PEID PE100, SDR11, Pn 16 bar, De 110 mm, în lungime L= 12873 m și PEID PE100, SDR11, Pn 16 bar, De 63 mm, în lungime L= 44137 m, la debitul instalat: Qinst. = 1679,7 m3/h;

~ branșamente la rețeaua de distribuţie gaze naturale de presiune medie, din PEID PE100, SDR11, De 32 mm cu posturi de reglare a presiunii și contoare de măsurare, pentru un număr de 1522 gospodării;

~ Traversări cursuri de apă cu conducte de gaze naturale de presiune medie, în montaj subteran, prin foraj orizontal dirijat, astfel:

- v. Colițca (II.2.009.00.00.00.0) –în 2 secțiuni, prin subtraversare;

- Pârâul Ciontului (necadastrat) – în 2 secțiuni, prin subtraversare;

- v. Miței ( II.2.017.01.00.00.0) – 1 secțiune, prin subtraversare, cf. tabel:

|  |  |  |
| --- | --- | --- |
| Tip traversare/ Curs de apă | Caracteristici traversare | Coordonate stereo 70 |
| Mal stâng | Mal drept |
| Subtraversare nr.1 (SB1) a cursului de apă v. Colițca (II.2.009.00.00.00.0), Q1%= 88,4 m3/s, prin foraj orizontal, în intrav. loc. Meseșenii de Jos; | -conductă de gaze naturale cu presiune medie din PEHD, De 110 mm, în tub de protecție din OL, De 400,1x6,3 mm, cu lungimea SB1: L =19 m, montată între 2 cămine de vane; cotă talveg =250,63 mdMN; cotă pozare conductă =248,13 mdMN; cu adâncime de pozare a conductei = -2,50 m sub cotă talveg; | X(N)= 630539.2246Y(E)= 344737.1571 | X(N)= 630542.5322Y(E)= 344755.9412 |
| Subtraversare nr.2 (SB2) a cursului de apă v. Colițca (II.2.009.00.00.00.0), Q1%= 57,6 m3/s, prin foraj orizontal, în intrav. loc. Meseșenii de Sus; | -conductă de gaze naturale cu presiune medie din PEHD, De 63 mm, în tub de protecție din OL, De 219,1x5,9 mm, cu lungimea SB 2: L =18 m, montată între 2 cămine de vane; cotă talveg =295,45 mdMN; cotă pozare conductă =293,65 mdMN; cu adâncime pozare față de talveg= -1,80 m;  | X(N)= 627534.9283Y(E)= 346971.5575 | X(N)= 627545.0275Y(E)= 346956.6172 |
| Subtraversare nr.3 (SB3) a cursului de apă Pârâul Ciontului (necadastrat,Q1%= 19,9 m3/s), afluent v.Coliț-ca,prin foraj orizontal, în intravilanul loc. Meseșenii de Sus; | -conductă de gaze naturale cu presiune medie din PEHD, De 63 mm, în tub de protecție OL, De 219,1x5,9 mm, cu lungimea SB 3: L =9 m, montată între 2 cămine de vane; cotă talveg =362,22 mdMN, cotă pozare conductă =360,72 mdMN, adâncime pozare față de talveg = -1,5 m; | X(N)= 626126.6036Y(E)= 347922.5728 | X(N)= 626117.6878Y(E)= 347921.9650 |
| Subtraversare nr.4 (SB4) a cursului de apă Pârâul Ciontului (necadastrat,Q1%= 11,3 m3/s),afluent v.Coliț-ca,prin foraj orizontal, în intravilanul loc. Meseșenii de Sus; | -conductă de gaze naturale cu presiune medie din PEHD, De 63 mm, în tub de protecție OL, De 219,1x5,9 mm, cu lungimea SB 4: L =7 m, montată între 2 cămine de vane; cotă talveg =365,31 mdMN; cotă pozare conductă =363,81 mdMN; adâncime pozare față de talveg = -1,5 m; | X(N)= 626074.7426Y(E)= 347916.6644 | X(N)= 626075.7525Y(E)= 347923.6510 |
| Subtraversare nr.5 (SB5) a cursului de apă v. Miței, (II.2.017.01.00.00.0), Q1%= 46,8 m3/s, prin foraj orizontal, în intravilan loc. Aghireș (riveran DJ 191C); | -conductă de gaze naturale cu presiune medie din PEHD, De 63 mm, în tub de protecție OL, De 400.1x6.3 mm, cu lungimea SB 5: L =11 m, montată între 2 cămine de vane; cotă talveg =270,99 mdMN; cotă pozare conductă =268,49 mdMN; adâncime pozare față de talveg= -2,5 m; | X(N)= 630994.3628Y(E)= 349486.6435 | X(N)= 630989.8048Y(E)= 349496.7099 |

Terenurile pe care se execută lucrarea sunt constituite din proprietăți aparținând domeniului public și privat al unităților administrativ teritoriale, domeniului public de interes județean și domeniului public al statului. Toate terenurile ce se ocupă temporar vor fi redate la categoria şi starea iniţială după încheierea lucrărilor de construire.

Alimentarea cu gaze naturale a comunei Mesesenii de Jos cu localitatile: Mesesenii de Jos, Mesesenii de Sus, Aghires, Fetindia, judetul Salaj se va realiza din sistemul Național de Transport Transgaz prin racordarea la conducta de inalta presiune Ǿ10", racord alimentare Zalau II – CET Zalau, PN25 bar, a unui modul SRMP de PN25bar, cu o capacitate tehnologica de 3.548 Smc/h, prin intermediul unei conducte de racord DN150 mm, PN25 bar, conform avizului de principiu Transgaz nr. 27940/20.05.2020.

Având în vedere cele de mai sus, sistemul de alimentare cu gaze naturale care urmează să deservească comuna Mesesenii de Jos va fi compus din:

* Conductă de racord gaze naturale de presiune înaltă, DN150, PN25 bar, care se va racorda la conducta de înaltă presiune din Zalau II – CET Zalau. Coordonatele Stereo 70 estimate ale punctului de racord la SNT, pentru această soluție propusă, sunt: X(350976) și Y(636132).
* Un modul SRMP PN25 bar, cu o capacitate tehnologică de 3.548 Smc/h. Modulul SRMP va regla presiunea gazelor de la regimul de presiune înaltă la regimul de presiune medie la care va funcționa rețeaua de distribuție.
* Rețea de distribuție gaze naturale de presiune medie, din PEID PE100, SDR11, cu o lungime totala de 61,606 km, care va cuprinde toată trama stradală a localităților Mesesenii de Jos, Mesesenii de Sus, Aghires, Fetindia, și va deservi toate locuințele, agenții economici și instituțiile. Calculul de dimensionare s-a facut pentru un debit de 1679,7 mc/h.
* Branșamente de gaze naturale de presiune medie din PEID PE100, SDR11, De 32 mm, cu posturi de reglare la capăt pentru 1527 imobile.

**Pentru retele de gaze naturale**

Reţeaua de gaze naturale proiectata aferenta studiului de fezabilitate are o lungime de 61.606 m şi se prezintă astfel:

|  |  |  |  |  |
| --- | --- | --- | --- | --- |
|  | PEID PE100 PN16 SDR11 |  |  | Total |
| Di (cm) | 13,08 | 9 | 5,14 |   |
| e (mm) | 14,6 | 10 | 5,8 |   |
| De (mm) | 160 | 110 | 63 |   |
| L (km) | 4,596 | 12,873 | 44,137 | 61,606 |

- Conductele de gaze naturale de presiune medie, proiectate, se vor realiza din țeavă PEID PE100, SDR11 și se vor monta în mod obligatoriu subteran.

- Branșamentele de gaze naturale de presiune medie, proiectate, se vor realiza din țeavă PEID PE100, SDR11, vor avea posturi de reglare si masurare la capat si se vor realiza, pentru 1527 imobile.

Fiecare imobil va avea cate un contor inteligent de distributie gaze naturale.

Conducta se va monta subteran la o adâncime de minim 0,9 m între suprafaţa solului şi generatoarea ei superioară. Săparea şanţului în vederea montării conductei se va executa mecanizat pe tot traseul conductei cu excepția cuplărilor, unde se va executa manual.

În conformitate cu HGR 766/1997 şi a Regulamentului privind stabilirea categoriilor de importanţă a construcţiilor, conducta de gaze se încadrează în „construcţie de importanţă normală C”.

Pentru comuna Mesesenii de Jos au fost prevazute tuburi de protectie din OL in lungime totala de 300 ml pentru 30 de subtraversari de poduri/podete.

Componentele sistemului de transport gaze naturale sunt urmatoarele:

Alimentarea cu gaze naturale a comunei Mesesenii de Jos cu localitatile: Mesesenii de Jos, Mesesenii de Sus, Aghires, Fetindia, judetul Salaj se va realiza din sistemul Național de Transport Transgaz prin racordarea la conducta de inalta presiune Ǿ10", racord alimentare Zalau II – CET Zalau, PN25 bar, a unui modul SRMP de PN25bar, cu o capacitate tehnologica de 3.548 Smc/h, prin intermediul unei conducte de racord DN150 mm, PN25 bar, conform avizului de principiu Transgaz nr. 27940/20.05.2020.

Componentele sistemului inteligent de distributie gaze naturale sunt urmatoarele:

a. Reteaua de distributie gaze naturale, compusa la randul ei din:

- conducte distributie gaze naturale din PEID sau OL;

- robineti de sectionare din PEID;

- robineti de sectionare si echilibrare hidraulica din OL cu actionare electrica de la distanta;

- traductoare de presiune;

- si altele, dupa caz;

b. Instalatii de racordare, prin care gazele naturale aflate in conductele de distributie ajung la consumatorul final;

Pentru contruirea sistemului inteligent de distributie gaze naturale in comuna Mesesenii de Jos, inclusiv instalatiile, echipamentele si dotarile aferente functionalitatilor inteligente, s-au prevazut urmatoarele:

**I. Dispeceratul operatorului sistemului inteligent de distributie gaze naturale – dotat cu tehnologii IT integrate care asigura acces continuu, sigur si rentabil la gaze;**

Pentru monitorizarea functionarii optime, respectiv echilibrarea hidraulica si urmarirea in timp real a sistemului inteligent de distributie gaze naturale, dispeceratul operatorului sistemului inteligent de distributie gaze naturale va fi echipat cu minimum urmatoarele dotari:

- server de baza;

- retea de calculatoare care sa permita instalarea unor soft-uri de monitorizare;

- software LOGS + driver SQL, OPC and CSV (all package);

- software culegere si stocare date.

 Transmiterea informatiilor catre dispeeratul operatorului sistemului inteligent de distributie gaze naturale se va realiza prin intermediul unor modeul wireless de tip „Smart wireless Gateway”.

**II.** **Instrumente/echipamente inteligente in domeniul presiunii, debitelor, contorizarii**: senzori de presiune, regulatoare de distributie, robineti cu actionare de la distanta, contoare inteligente, cai de comunicatie pentru controlul retelei inteligente de gaze, dispecerat pentru operatorul de distributie, aplicatii SCADA, GIS, etc.)

a) Robineti cu actionare electrica

Robinetii actionati electric vor fi din OL, tip sfera, iar pentru a fi posibila actionarea lor de la distanta, din dispeceratul operatorului sistemului inteligent de distributie gaze naturale, acestia vor fi echipati cu actuatoare electrice cu conectivitate wireless.

Pentru alimentarea cu energie electrica a actuatoarelor si izolarea conexiunilor, se vor folosi cofrete metalice echipate cu trei presetupe avand gradul de proctectie – IP66.

Robinetii vor fi montati in camine realizate din beton armat. Pozitiile exacte de montare a robinetilor actionati electric vor fi stabilite in proiectul tehnic al retelei.

b) Traductoare de presiune

Traductoarele de presiune vor fi de tip IN-LINE. Acestea vor fi montate pe conductele retelei inteligente de distributie gaze naturale prin intermediul unor manifold-uri, in mai multe puncte, puncte de monitorizare, si vor transmite informatiile in dispeceratul operatorului sistemului inteligent de distributie gaze naturale.

Alimentarea traductoarelor de presiune se va realiza prin intermediul unor module de alimentare de tip „Smart Power”.

Pozitiile exacte de montare a traductoarelor de presiune vir fi stabilite in proiectul tehnic al sistemului inteligent de distributie gaze naturale.

c) Contoare inteligente – Smart Mettering

Contoarele vor avea doua interfete seriale de comunicatie;

- interfata optica in scopul comunicatiei locale;

- interfata prevazuta cu un modem pentru comunicatia la distanta.

Contoarele vor fi dotate cu o valva de inchidere pe calea de intrare ce poate fi controlata si local si de la distanta.

Alimentarea contoarele se va realiza prin intermediul a doua baterii: una pentru partea metrologica si una pentru partea de comunicatie.

Contoarele vor fi montate in firide (SRM/PRM) la limitele de proprietate.

**b2)** ***cumularea cu alte proiecte existente şi/sau aprobate:*** nu este cazul;

**b3)*utilizarea resurselor naturale, în special a solului, a terenurilor, a apei şi a biodiversităţii***: nu este cazul; conductele de distribuție gaze naturale vor fi montate subteran, la o adâncime de 0,9 m.

**b4)** ***cantitatea şi tipurile de deşeuri generate/gestionate:*** Gestionarea deșeurilor, atât pe timpul execuției cât și în perioada de funcționare se va realiza conform OUG 92/2021, privind regimul deşeurilor.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** ***poluarea şi alte efecte negative:*** se vor respecta limitele prevăzute de normele în vigoare. *Având în vedere că titularul proiectului a prevăzut măsuri și condiții pentru limitarea emisiilor în aer, apă precum și gestionarea corespunzătoare a deșeurilor rezultate, realizarea proiectului va conduce la efecte negative nesemnificative atât pe durata proiectului cât și după realizarea lui.*

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

***Măsuri generale pentru protecția factorilor de mediu:***

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea și repararea utilajelor, mijloacelor de transport utilizate se va efectua la unități specializate și amenajate în acest scop;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;

***Măsuri pentru protecția factorului de mediu aer:***

* Corelarea graficelor de lucru ale utilajelor din frontul de lucru, cu cele ale mijloacelor de transport care aprovizionează șantierul cu materiale,
* Transportul materialelor se va face pe cât posibil pe drumurile din afara zonelor locuite,
* Curățarea pneurilor mijloacelor de transport, la ieșirea din zona fronturilor de lucru, în cazul utilizării drumurilor publice,
* Se va asigura restricționarea vitezei de circulație a autovehiculelor, în corelare cu factorii locali,
* Vehiculele care transportă materiale ce pot elibera in atmosferă particule fine, vor fi acoperite cu prelate,
* Elaborarea unui plan de întreținere a utilajelor pentru asigurarea unui nivel de emisii redus,
* Întreținerea stării tehnice a utilajelor și a mașinilor de transport,
* Evitarea formării ambuteiajelor (datorate restricțiilor de trafic) prin semnalizări și dirijare corectă a circulației,
* Acoperirea materialelor în timpul transportului,
* Circulația cu viteză redusă,
* Verificarea tehnică periodică a utilajelor și mijloacelor de transport în ceea ce privește nivelul de monoxid de carbon și concentrațiile de emisii în gazele de eșapament și punerea în funcțiune numai după remedierea eventualelor defecțiuni.
* Se vor respecta prevederile H.G nr. 332/2007 privind stabilirea procedurilor pentru aprobarea de tip a motoarelor destinate a fi montate pe mașini mobile nerutiere și a motoarelor destinate vehiculelor pentru transportul rutier de persoane sau marfă și stabilirea măsurilor de limitare a emisiilor gazoase și de particule poluante provenite de la acestea, în scopul protecției atmosferei, cu modificările și completările ulterioare,
* Materialele pulverulente, se vor depozita în depozite închise sau zone îngrădite și acoperite pentru a se evita dispersia acestora datorită vântului,
* Se va evita decopertarea suprafețelor mari de sol vegetal, pentru a nu crea suprafețe libere de vegetație care expuse vântului pot fi generatoare de praf,
* Menținerea unui grad optim de umiditate a solului decopertat,
* Activitățile care produc mult praf vor fi reduse in perioadele cu vânt puternic, sau se va urmări o umectare mai intensă a suprafețelor,
* Nu se vor depozita în spațiu deschis materiale pulverulente pentru prevenirea poluării aerului în perioadele cu vânt,
* Se vor utiliza tehnici/tehnologii de construire performante, cu emisii atmosferice cât mai reduse,
* Luarea și respectare măsurilor specifice privind riscul de producere a incendiilor și exploziilor datorat manipulării defectuoase și utilizării în condiții neadecvate a explozivilor folosiți la derocări,
* Organizarea serviciului de protecție și stingere a incendiilor și implementarea măsurilor optime, astfel încât să se evite eventualele emisii atmosferice datorate incendiilor,
* Lucrările de organizare a șantierului trebuie să fie corect concepute și executate, cu dotări moderne care să reducă emisia de substanțe poluante în aer,
* Drumurile de acces în șantiere și depozitele de țeavă vor fi permanent întreținute prin acoperirea drumului cu un strat de pietriș/balast, nivelarea și stropirea cu apă pentru a se reduce praful.

***Măsuri pentru protecția factorului de mediu sol și subsol:***

* Respectarea regulilor impuse de o bună organizare de șantier și de Planul de Management al deșeurilor,
* Transportul și manipularea țevilor și a materialelor de mari dimensiuni până la depozite și din depozite în zona de instalare se va face cu grijă, pentru evitarea distrugerii vegetației și tasării solului – conduce la reducerea aerației solului și circulația apei,
* Minimizarea distanțelor de parcurs,
* Minimizarea arealelor ocupate definitiv,
* Limitarea pe cât posibil a defrișării vegetației,
* Extragerea balastului din albiile râurilor se va face cu precauție,
* Depozitarea corespunzătoare a solului în vederea reutilizării,
* Se vor evita săpăturile cu pantă foarte abruptă în vederea realizării Șanțului, iar unde este cazul, se vor instala sisteme de drenaj, pentru înlăturarea apei nedorite.
* Curățarea Șanțului de bolovani sau alte corpuri tari , care ar putea deteriora izolația conductei,
* Materialul excavat va fi manipulat și depozitat adecvat, pentru a putea fi refolosit la acoperirea conductei. Dacă pământurile vor fi depozitate pe o perioadă mai lungă de timp , ele vor fi protejate de eroziune și compactare, prin înierbare,
* Se vor lua în considerare condițiile meteo nefavorabile (de ploi și vânt) la săparea, transportul și depozitarea pământului, pentru a nu se distruge structura și textura acestuia,
* Respectarea regulilor impuse de o bună organizare de șantier și de Planul de Management al deșeurilor,
* Transportul și manipularea țevilor și a materialelor de mari dimensiuni până la depozite și din depozite în zona de instalare se va face cu grijă, pentru evitarea distrugerii vegetației și tasării solului – conduce la reducerea aerației solului și circulația apei,
* Minimizarea distanțelor de parcurs,
* Minimizarea arealelor ocupate definitiv,
* Limitarea pe cât posibil a defrișării vegetației,
* Extragerea balastului din albiile râurilor se va face cu precauție,
* Depozitarea corespunzătoare a solului în vederea reutilizării,
* Se vor evita săpăturile cu pantă foarte abruptă în vederea realizării Șanțului, iar unde este cazul, se vor instala sisteme de drenaj, pentru înlăturarea apei nedorite.
* Curățarea Șanțului de bolovani sau alte corpuri tari , care ar putea deteriora izolația conductei,
* Materialul excavat va fi manipulat și depozitat adecvat, pentru a putea fi refolosit la acoperirea conductei. Dacă pământurile vor fi depozitate pe o perioadă mai lungă de timp , ele vor fi protejate de eroziune și compactare, prin înierbare,
* Se vor lua în considerare condițiile meteo nefavorabile (de ploi și vânt) la săparea, transportul și depozitarea pământului, pentru a nu se distruge structura și textura acestuia,

***Măsuri pentru protecția factorului de mediu apă de suprafață și subterană:***

* se va respecta strict proiectul de execuție aprobat;
* la realizarea traversărilor se va asigura condiții de scurgere a apelor prin degajarea

 tuturor obstacolelor care ar putea obtura secțiunea de scurgere și măsuri speciale de

 siguranță;

* după terninarea săpăturilor în zona de subtraversare cursurilor de apă, se va reface configurația albiilor și a malurilor la starea inițială.

***Măsuri pentru protecția biodiversității:***

* se va respecta graficul de lucrări şi se vor limita traseele şi programul de lucru pentru a limita impactul asupra florei şi faunei specifice;
* se vor utiliza suprafeţele de teren alocate organizării de şantier şi lucrărilor de construcţie astfel încât să nu fie ocupate suprafeţe suplimentare şi pentru a se proteja vegetaţia specifică amplasamentului;
* nu se vor depozita necontrolat materialele rezultate (vegetaţie, pământ etc.);
* deşeurile rezultate vor fi colectate separat în spaţii amenajate corespunzător;
* se va realiza reconstrucţia ecologică a tuturor terenurilor afectate temporar, la finalizarea lucrărilor de execuţie şi redarea acestoar folosinţelor iniţiale;
* implementarea proiectului nu va genera poluanţi care să afecteze ecosistemele terestre şi acvatice;

***Măsuri pentru protecția așezărilor umane și a altor obiective de interes public:***

* se vor realiza lucrările eșalonat, pe baza graficului de lucrări, astfel încât să fie scurtată perioada de execuţie, pentru a diminua durata de manifestare a efectelor negative;
* se va respecta condiţia privind optimizarea traseelor utilajelor de construcţie şi mijloacelor de transport, astfel încât să se evite rutele prin localităţi, blocajele şi accidentele de circulaţie;
* se va asigura accesul populaţiei la terenurile din vecinătatea zonelor de lucru;
* se va asigura funcţionarea la parametri optimi proiectaţi a utilajelor tehnologice şi mijloacelor de transport pentru reducerea noxelor şi zgomotului care ar putea afecta factorul uman;

***Măsuri împotriva zgomotului și vibrațiilor:***

* sursele de zgomot și vibrații specifice care se manifestă în timpul execuției lucrării vor dispărea odată cu închiderea șantierului;
* proiectul va prezenta o sursă de zgomot și vibrații care se manifestă pe o perioadă limitată în timp și doar în zona în care se desfășoară activitățile;
* lucrările în zonele locuite se vor efectua doar pe timp de zi, pentru a minimiza disconfortul creat de zgomotul și vibrațiile generate de utilaje/echipamente;
* limitarea traseelor ce străbat zonele sensibile de către utilajele şi autovehiculele cu mase mari şi emisii sonore importante;
* organizarea de şantier va fi amenajată în afara zonelor sensibile;
* întreţinerea corespunzătoare a instalaţiilor de preparare a betoanelor; în cazul unor reclamaţii din partea populaţiei se vor modifica traseele de circulaţie;
* monitorizarea acustică a amplasamentului şi adoptarea măsurilor adecvate de reducere a impactului acustic, dacă este cazul;

***Lucrările de organizare de șantier*** ***vor cuprinde:***

În cadrul organizării de şantier se va organiza stocarea temporară şi colectarea deşeurilor în containere etanşe depozitate în locuri special amenajate. Se va asigura organizarea funcţională a incintei organizării de şantier astfel încât desfăşurarea activităţii să se limiteze la spaţiile proiectate, în funcţie de specific (depozitare, spaţii manevră etc.).

Principalele lucrări necesare organizării de şantier sunt:

• amplasarea construcţiilor temporare modulare (containere) sau realizarea unor construcţii temporare de tipul magaziilor;

• crearea unui sistem adecvat de drenaj al apelor pluviale;

• impermeabilizarea unor suprafeţe fie prin betonare fie prin utilizarea unor material impermeabile de tipul foliei de polietilenă;

• lucrări pentru realizarea conectării la reţelele de utilităţi existente în zonă – dacă se consideră necesar.

**c). Amplasarea proiectelor:**

**c1)** ***utilizarea actuală şi aprobată a terenurilor:*** conform certificatului de urbanism nr. 47 din 06.05.2022 emis de Primăria Comunei Meseșenii de Jos, amplasamentul lucrării se află situat în intravilanul și extravilanul comunei Meseșenii de Jos, loc. Meseșenii de Jos, Meseșenii de Sus, Fetindia, Aghireș, potrivit PUG, și este proprietatea solicitantului.

**c2) *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** - nu este cazul. Resursele naturale, inclusiv solul, terenurile, apa şi biodiversitatea din zonă și din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d). Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

 d2) natura impactului: - *redusă, pe perioada de execuţie şi funcţionare.*

 d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru şi respectării măsurilor de reducere a impactului asupra factorilor de mediu propuse prin proiect. *Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă*.

 d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: *nu este cazul;*

 d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

Localizarea proiectului:

**Amplasament:** intravilanulși extravilanul comunei Meseșenii de Jos, localitățile: Meseșenii de Jos, Meseșenii de Sus, Aghireș, Fetindia, județul Sălaj, pe domeniul public respectiv în lungul tramelor stradale, respectând traseul acestora, cu suprafața totală de teren ocupat S= 69.241 m2 ;

Cursuri de apă traversate: v.Colițca (II.2.009.00.00.00.0), p. Miței (II.2.017.01.00.00.0), p. Ciontului (necadastrat), b.h. Someș -Crasna;

**Corp de apă de suprafață**: RORW2.2.17.1\_B1, Valea Mâței; RORW2.2.9\_B1,Colitca

**Corp de apă subteran**:-freatic, ROSO07, Râul Crasna, lunca și terasele;

 -adâncime, ROCR08, Arad-Oradea-Satu Mare;

* Respectarea măsurilor şi condiţiilor de realizare a proiectului în conformitate cu ***Avizul de gospodărire a apelor nr. ........................,*** eliberat de Sistemul de Gospodăriere a Apelor Sălaj:

1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj.

2. Pentru ca subtraversările să poată fi identificate în teren, poziţiile acestora vor fi marcate prin cel puţin două repere (borne).

3. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.

4. Se interzice evacuarea de ape uzate, deșeuri și alte substanțe poluatoare în apele de suprafață sau subterane.

5. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

6. Recepția lucrărilor se va face în prezența delegatului Sistemului de Gospodărire a Apelor Sălaj.

7. În cazul în care apar modificări ce impun schimbarea soluțiilor avizate, beneficiarul investiției va solicita Aviz de gospodărire a apelor modificator, conform Ordinului MAP nr. 828/04.07.2019.

8. La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările şi completările ulterioare.

9. Respectarea regimului restricționat de folosință a terenurilor în zona de protecție a cursurilor de apă, conform prevederilor Legii Apelor nr. 107/1996, cu modificările și completările ulterioare, Anexa nr. 2. și luarea măsurilor necesare de asigurare a stabilității albiei și malurilor în zona traversărilor.

10. În perioada de execuție a lucrărilor se vor lua toate măsurile ce se impun pentru evitarea poluării apelor, pentru protecția factorilor de mediu, a zonelor apropriate și se va respecta întocmai tehnologia de execuție prezentată, luându-se măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.

11. Să se asigure permanent secțiunea de scurgere în zona lucrărilor, pentru evitarea eventualelor blocaje în perioada apelor mari sau altor fenomene meteorologice periculoase.

12. Beneficiarul va fi pregătit pentru a lua măsuri și a face lucrări de apărare la viituri a obiectivului aflat în execuție.

13. Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.

Avizul îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii avizului de gospodărire a apelor şi dacă au fost respectate prevederile înscrise în aviz; în caz contrar, avizul îşi pierde valabilitatea.

***Caracteristicile proiectului şi/sau condiţiile de realizare a proiectului:***

* Respectarea condiţiilor din ***Avizul de gospodărire a apelor nr. ........................, eliberat de Sistemul de Gospodăriere a Apelor Sălaj***
* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Deşeurile rezultate, indiferent de natura lor se vor gestiona în conformitate cu prevederile OUG 92/2021, privind regimul deşeurilor;
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţi OUG 92/2021, privind regimul deşeurilor a mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

 ing. Anca Horotan